OpenLLM-France/wikimedia huggingface dataset:
# Ectodus descampsii

Ectodus descampsii és una espècie de peix de la família dels cíclids i de l'ordre dels perciformes.

## Morfologia

* Els mascles poden assolir 10,4 cm de longitud total.

## Alimentació

Menja microorganismes i algues (incloent-hi diatomees).

## Hàbitat

Viu en zones de clima tropical entre 24 °C-26 °C de temperatura.

## Distribució geogràfica

Es troba a Àfrica: és una espècie de peix endèmica del Llac Tanganyika.

## Referències

* ↑ «Cichlidae». Catalogue of Life. (anglès)
* 1 2 «Ectodus descampsii» (en anglès). FishBase. Froese, Rainer; Pauly, Daniel (editors).
* ↑ Maréchal, C. i M. Poll, 1991. Ectodus. p. 84. A J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren; i ORSTOM, París. Vol. 4.
* ↑ Brichard, P., 1989. Pierre Brichard's book of cichlids and all the other fishes of Lake Tanganyika. T.F.H. Publications, Inc., Neptune City (Estats Units).
* ↑ Baensch, H.A. i R. Riehl, 1991. Aquarien atlas. Bd. 3. Melle: Mergus, Verlag für Natur- und Heimtierkunde, Alemanya. 1104 p.

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Axelrod, Herbert Richard (1996): Exotic Tropical Fishes. T.F.H. Publications. ISBN 0-87666-543-1.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Goldstein, Robert J. Cichlids of the World (en anglès). Neptune City, NJ: TFH Publications, 1988. ISBN 9780866228930.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB (anglès)
# Pindarda

Pindarda fou un estat tributari protegit, una taluka feudatària de Baroda, governada per una dinastia rajput vaghela. Tenia 13 km² i una població de 651 habitants. Fou fundada per thakur Balbhadra Singh de la nissaga de Pethapur.

## Llista de thakurs

* Thakur BALBHADRA SINGH
* Thakur HARI SINGH
* Thakur TEJ SINGH
* Thakur JAS KARAN
* Thakur UMMED SINGH
* Thakur SURAJ MAL
* Thakur AMAR SINGH
* Thakur RAI SINGH
* Thakur GAMBHIR SINGH
* Thakur RAM SINGH
* Thakur RATAN SINGH
* Thakur RANJIT SINGH

## Referències

* Genealogia Arxivat 2010-06-30 a Wayback Machine.
# Casa Clascar

La Casa Clascar és una obra de Vilafranca del Penedès (Alt Penedès) protegida com a Bé Cultural d'Interès Local.

## Descripció

Es tracta d'un edifici entre mitgeres amb pati i jardí posterior destinat a ús unifamiliar.
L'immoble és de planta rectangular i consta de dues crugies laterals perpendiculars a façana i una central paral·lela. Es compon de semisoterrani, planta baixa, planta principal i golfa. La coberta és a dues vessants, d'aquesta en sobresurt la caixa d'escala adossada a la mitgera. Trobem una escala de tres trams fins a la primera planta, d'accés des del vestíbul. Hi ha dues escales secundàries, una des de la planta primera d'accés a la golfa i l'altra a la planta baixa.
Les parets de càrrega són de paredat comú i totxo. Els forjats són de biga de fusta i revoltó ceràmic. La coberta és de teula àrab sobre estructura de bigues de fusta, llata i rajola. Les escales són de volta a la catalana.
La façana es compon sobre eixos verticals. La planta baixa té un portal d'arc rebaixat flanquejat per una finestra amb reixa de ferro forjat i per un balcó ampitador al costat del qual hi ha dues obertures transformades. El pis principal té dos balcons centrals d'obertura d'arc rebaixat i dos balcons ampitadors laterals. Trobem tres ulls de bou el·líptics. El coronament és un ràfec amb imbricacions.

## Referències

* 1 2 3 4 «Casa Clascar». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 23 octubre 2017].
# Milan

«Milan» té aquests significats:
* Geografia:
** Milan (Geòrgia)
** Milan (Illinois)
** Milan (Indiana)
** Milan (Kansas)
** Milan (Minnesota)
** Milan (Missouri)
** Milan (Nou Mèxic)
** Milan (Nova Hampshire)
** Milan (Ohio)
** Milan (Tennessee)
* Biografies:
** Milan Babić (1956 - 2006), primer president de la República sèrbia de Krajina (1991-95)
** Milan Baroš (Valašské Meziříčí, 1981), futbolista txec
** Milan Hodža (Sučany, Eslovàquia, 1878 - Clearwater, Florida, 1944), polític eslovac
** Milan Jovanić (1985, Novi Sad), futbolista serbi
** Milan Jovanović (Bajina Bašta, Iugoslàvia, 1981), futbolista serbi
** Milan Kundera (1929, Brno), escriptor txec amb nacionalitat francesa
** Milan Levar, militar croat
** Milan Luhový (Ružomberok, 1963), futbolista txecoslovac que ocupava la posició de davanter
** Milan Martić, polític serbi condemnat per crims de guerra el 2007
** Milan Martinović (Belgrad, 1979), futbolista serbi que juga en la posició de defensa
** Milan Milijaš (1976, Zemun), futbolista serbi
** Milan Smiljanić (Kalmar, Suècia, 1986), futbolista serbi que juga de centrecampista
** Milan Stojadinović (1888 – 1961), polític serbi
** Milan Nedić (1877 - 1946), polític i militar serbi
** Milan Ohnisko (Brno, 1965), poeta i editor txec
** Milan Vidmar (Ljubljana, Àustria-Hongria, 1885 - 1962), enginyer, jugador i teòric dels escacs, filòsof i escriptor eslovè
* Esport:
** Milan-San Remo, cursa ciclista italiana
** Associazione Calcio Milan, club de futbol de Milà, Llombardia
** Inter Milan, club de futbol de la ciutat de Milà (Itàlia)
** UDA Gramenet-Milán B, club de futbol de Santa Coloma de Gramenet (Barcelonès)
* Miscel·lània: Mercury Milan, automòbil de tipus mid size fabricat a Hermosillo, Mèxic
# Puig d'Estaques

El Puig d'Estaques és una muntanya de 2.056,6 metres que es troba en el punt de trobada de les comunes d'Er (Cerdanya)Er, Oceja i Santa Llocaia, totes tres a l'Alta Cerdanya, de la Catalunya del Nord. És a l'oest de la zona central del terme d'Er, a l'extrem oest del d'Oceja i a la punta sud del de Santa Llocaia, a ponent del Bosc Comunal d'Er.
El Puig d'Estaques és un indret present en les rutes d'excursionisme a peu o en bicicleta de muntanya de la zona del Puigmal.

## Referències

* ↑ El Puig d'Estaques en els ortofotomapes de l'IGN
* ↑ Gel, 2004.
* ↑ Nuet, 1999.
* ↑ Sánchez, 2002.
* ↑ Guasch, 2005.

## Bibliografia

* Becat, Joan. «57 - Er». A: Atles toponímic de Catalunya Nord. I. Aiguatèbia - Montner. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Becat, Joan. «- Oceja i - Santa Llocaia». A: Atles toponímic de Catalunya Nord. II. Montoriol - el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Ponsich, Pere; Lloret, Teresa; Gual, Raimon. «Er Oceja i Santa Llocaia». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.
# Can Pujol

«Can Pujol» té aquests significats:
* Can Pujol (Amer), casa a la Selva
* Can Pujol (Anglès)
* Can Pujol (Badalona)
* Can Pujol (Olot)
* Serra de Can Pujol (Bassella)
* Can Pujol (Palma) edifici modernista de Palma de 1904.
# Puig del Francolí

El Puig del Francolí és una muntanya de 577 metres que es troba al municipi de Castellolí, a la comarca de l'Anoia.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Pinchas Zukerman

Pinkhas Zukerman en hebreu פנחס צוקרמן (Tel-Aviv, 16 de juliol de 1948) és un violinista i director d'orquestra israelià.

## Biografia

Nascut a Tel-Aviv, Zukerman amplià els seus estudis a la Juilliard School amb Ivan Galiaman. L'any 1969 debutà amb l'Orquestra Filharmònica de Nova York i inicià una carrera internacional com a concertista amb la qual ha aconseguit grans èxits. Ha dirigit conjunts de cambra i, darrerament, grans orquestres. Zukerman ha gravat prop de 100 obres i ha estat nominat 21 vegades per als premis Grammy, dels quals n'ha obtingut dos. L'abril de 1998 va ser nomenat director musical de l'Orquestra del Centre Nacional de les Arts al Canadà. Ha col·laborat amb l'Orquestra Simfònica de Barcelona i Nacional de Catalunya. Està casat amb la violoncel·lista Amanda Forsyth.

## Premis

* Grammy a la millor interpretació de Cambra: Itzhak Perlman i Pinchas Zukerman per l'enregistrament "Música per a dos violins de Moszkowski (Suite per a dos violins), Xostakóvitx (Duets) i Prokófiev (Sonata per a dos violins)".
* Premi Rei Salomó.
* Medalla de les arts de 1983 entregada pel president dels EUA Ronald Reagan.
* Premi Isaac Stern per l'excel·lència artística.
# Brahojos de Medina

Brahojos de Medina és un municipi de la província de Valladolid a la comunitat autònoma espanyola de Castella i Lleó. De 1991 a 2014 va perdre 37% dels seus habitants.
Evolució demogràfica :
| 1991 | 1996 | 2001 | 2004 | 2014 |
| 207 | 189 | 170 | 166 | 131 |
# Epopeya del pueblo mexicano

Epopeya del pueblo mexicano, també conegut com a Historia de México, és un fresc del pintor mexicà Diego Rivera, realitzat a les parets de l'escala principal del Palau Nacional de Mèxic entre els anys 1929 i 1951 per encàrrec de José Vasconcelos, secretari d'Educació Pública de Mèxic, a l'època del renaixement del muralisme mexicà. Va ser restaurat el 2009 pels preparatius del Bicentenari de la Independència de Mèxic i del Centenari de la Revolució Mexicana, el 2010. Ocupa una superfície total de 276 m², i es divideix en tres parts o seccions: dues laterals de 7,49 m per 8,85 m, i una central de 8,59 m per 12,87m. La part dreta, al nord, representa el Mèxic prehispànic a través del mite de Ce Ácatl Topiltzin Quetzalcóatl a Tula; la part central i més gran, a l'oest, representa a Mèxic des de la conquesta espanyola fins a la Revolució Mexicana, i la part esquerra, al sud, representa una visió socialista marxista del Mèxic del segle xx.

## Referències

* 1 2 EFE. «"Historia de México" de Rivera, restaurada para bicentenario». El Universal. EL UNIVERSAL ONLINE MÉXICO SA DE CV. [Consulta: 5 octubre 2015].
* 1 2 Salazar Rodríguez, Alejandro. «La Epopeya del Pueblo Mexicano por Diego Rivera». Chilango. Grupo Expansón. [Consulta: 5 octubre 2015].
* 1 2 «Los murales de Diego Rivera». Palacio Nacional, Secretaría de Comunicaciones y Transportes. Presidencia de la República de México. Arxivat de l'original el 7 de desembre 2016. [Consulta: 5 octubre 2015].
* ↑ Kettenmann, 2000, p. 58.

## Bibliografia

* Kettenmann, Andrea. Rivera. Taschen, 2000. ISBN 9783822858622.
# Bodzianske Lúky

Bodzianske Lúky és un poble i municipi d'Eslovàquia que es troba a la regió de Nitra, al sud-oest del país. El 2021 tenia 184 habitants.

## Referències

* ↑ «Nitriansky kraj (Slovakia): Districts, Towns and Municipalities - Population Statistics, Charts and Map». [Consulta: 6 agost 2022].
# Procles (desambiguació)

* No s'ha de confondre amb Procle (desambiguació).
Procles és el nom dels següents personatges:
* Procles, rei d'Esparta, fundador de la dinastia pròclida.
* Procles d'Epidaure, tirà d'Epidaure.
* Procles de Teutrània, descendent de Demarat d'Esparta, senyor de Pèrgam i Teutrània.
* Procles (artista), artista grec.
# Campofrío

Campofrío és un poble de la província de Huelva (Andalusia), que pertany a la comarca de Cuenca Minera.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 |
| 871 | 866 | 861 | 844 | 832 | 834 | 845 | 832 | 810 |

## Història

Les primeres cites històriques del poble daten de la baixa edat mitjana, exactament dels anys 1401 i 1411, en les quals es fa referència a aquest llogaret, llavors pertanyent a Aracena, de la qual es va segregar com vila mitjançant Reial Privilegi del Monarca Ferran VI d'Espanya el 5 d'abril de 1753.
# Puig del Coscó

El Puig del Coscó és una muntanya de 488 metres que es troba al municipi de Begues, a la comarca del Baix Llobregat.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Domènec Jofresa i Vellsolà

Domènec Jofresa i Vellsolà (Terrassa, febrer de 1931) és un polític i escriptor català. Va ser alcalde de Terrassa en la transició democràtica - 1977-1979. Llicenciat en Dret i doctor en dret constitucional. Professor mercantil i diplomat per l'IESE de la Universitat de Navarra - 1963-1983. Substituït en el càrrec per en Manel Royes. Com a escriptor, ha publicat les obres "Turbulències", "De l'estadi a la trinxera o "Cridaré el teu nom" de la Editorial Gregal.

## Referències

* ↑ MónTerrassa «Domènec Jofresa parla de la Guerra Civil en el llibre 'De l'estadi a la trinxera'» (en anglès). MónTerrassa. Arxivat de l'original el 2018-04-05 [Consulta: 5 abril 2018]. Arxivat 2018-04-05 a Wayback Machine.
* ↑ «La vida més enllà de l'alcaldia». Nació Digital.
# Anjuta

Anjuta fou un entorn de desenvolupament integrat (IDE) per programar en els llenguatges de programació C, C++, Java, Python i Vala, en sistemes GNU/Linux i BSD. El seu desenvolupament va acabar el Maig de 2022 per falta de mantenidors. El seu principal objectiu era treballar amb GTK+ i en l'entorn d'escriptori GNOME. És programari lliure i de codi obert, disponible sota la GNU General Public License.
Inclou un administrador de projectes, assistents, plantilles, depurador interactiu i un editor que verifica i ressalta la sintaxi.

## Referències

* ↑ «Anjuta - EcuRed». [Consulta: 2 maig 2020].
* ↑ Anwari, Mohammad. Gnome 3 Application Development Beginner's Guide (en anglès). Packt Publishing Ltd, 2013. ISBN 978-1-84951-943-4.
# Brahui

El brahui és una llengua parlada al Balutxistan, que és una província del Pakistan. Té més de 2 milions de parlants i és la llengua dels brahuis, un dels pobles balutxis.
Pertany a la branca septentrional de les llengües dravídiques. És un idioma molt aïllat, car la zona més propera on es parla un idioma emparentant amb el brahui es troba a més de 1.500 km al sud-est. A causa del seu aïllament el brahui té moltes paraules manllevades al balutxi.

## Variants

El kalat és la forma dialectal principal, els altres dos dialectes es coneixen com a jharawan i sarawan.

## Escriptura

El brahui s'escriu amb alfabet persa, variant oriental de l'alfabet àrab. També hi ha una forma d'escriure brahui en caràcters llatins.

## Referències

* ↑ SIL - "Ethnologue"

## Vegeu també

* Llengües dravídiques
* Balutxis

## Enllaços externs

* Informació sobre Brahui a la XV edició de l'Ethnologue, amb el codi “brh” (anglès)
* Britannica Brahui language (anglès)
# Es Quadrat

Es Quadrat és el barri central de la ciutat de Llucmajor (Mallorca), que correspon a la vila planificada per Jaume II de Mallorca el 1300. Està delimitat pels carrers d'es Convent al llevant, d'es Vall al migjorn, Major al ponent, i de Jaume II i Orient a la tramuntana. Té la forma quasi d'un quadrat perfecte, d'on li ve el nom, amb costats de 452 m (107 destres) de longitud mitjana, i amb una superfície de 21 hectàrees (29 quarterades). En ell s'hi troben situats alguns dels edificis més representatius de la ciutat (Ajuntament, Plaça d'Espanya, Església parroquial de Sant Miquel, Rectoria, etc.). Quan s'ordenà la vila seguint les Ordinacions de Jaume II del 1300, els ordinadors traçaren aquest quadrat amb un traçat reticular, habitual a les viles noves o bastides fundades en el continent, que permetia la divisió més o manco regular dels solars, adaptant-lo a les edificacions anteriors que ja existien (plaça, església, cementiri, abeurador, rentadors, celler reial i del bisbe, botiga, carnisseria, peixateria, etc.) i als carrers antics (Nou, Ciutat, Mur o Vall, Font, Galdent, les Basses i Campos).

## Referències

* ↑ «Es Quadrat». Gran Enciclopèdia Catalana. Barcelona: Grup Enciclopèdia Catalana.
* ↑ Font, B. Història de Llucmajor. Volum 1. Palma: Ajuntament de Llucmajor, 1973, p. 157. ISBN 84-500-5970-4.
# Pukarua

Pukarua és un atol de les Tuamotu, a la Polinèsia Francesa. Administrativament és una comuna associada a la comuna de Reao. Està situat a l'extrem oriental de l'arxipèlag, a 50 km al nord-oest de Reao i a 1.300 km a l'est de Tahití.

## Geografia

L'atol té una forma inusualment estreta amb 18 km d'allargada i 7 km d'ample. La superfície total és de 30 km², inclosa la llacuna tancada de 23 km².
La vila principal és Marautagaroa, situada a l'extrem septentrional de l'atol. La població total era de 210 habitants al cens del 2002. L'activitat principal és la producció de copra.

## Història

Va ser descobert el 28 de maig de 1797 per l'anglès James Wilson de camí de Mangareva a Tahití. El va anomenar Serle per Ambrose Serle, l'autor de Horæ Solitariæ. També s'ha anomenat Pukaruha, Puka-Ruka o Natupe.

## Referències

* ↑ Findlay, Alexander G. A directory for the navigation of the Pacific ocean. Londres: Laurie, 1851, p. 858 [Consulta: 14 febrer 2009].
# Puig del Coll de Finestrelles

El Puig del Coll de Finestrelles és una muntanya de 2.744 metres situada entre el Ripollès i l'Alta Cerdanya. Una de les possibles rutes parteix des de la Vall de Núria.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* Mapa Vall de Núria, ed. Alpina.
# Braid (videojoc)

Braid és un videojoc de plataformes i trencaclosques, desenvolupat per Number None, Inc.
El joc va ser originalment llançat a l'agost de 2008 per al servei Xbox Live Arcade de Xbox 360. Els ports s'han desenvolupat per a Microsoft Windows a l'abril de 2009, OS X al maig de 2009, la PlayStation 3 al novembre de 2009, i Linux al desembre de 2010.
En el joc, Tim, el protagonista, intenta rescatar una princesa d'un monstre. De tant en tant, diversos textos expliquen qui és en Tim, com se sent i les seves motivacions. El joc compta amb aspectes tradicionals del gènere de plataformes i el jugador progressa mitjançant la recerca i muntatge de peces de trencaclosques.
# Cantons de Martinica

Llista des 45 cantons del departament de Martinica, per districte:

## Vegeu també

* Consell General de Martinica.
* Comunes de Martinica.
# Quadricicle

Un quad o quadricicle és un vehicle de quatre rodes semblant a una motocicleta. El quad procedeix dels primers tricicles o hart-trick, els quals disposaven de dues rodes del darrere i una davantera, amb els consegüents problemes d'estabilitat i seguretat, a més de la manca de propulsor. Tot i ser el mateix, es designen ATV (de l'anglès all-terrain vehicle) els vehicles d'ús recreatiu o per a tasques agrícoles, mentre que el terme quad és utilitzat quan la seva funció s'aproxima més cap a l'esportivitat.
Els ATV / Quads són vehicles amb potència, agilitat i resistència són algunes de les principals qualitats d'aquestes màquines. Els ATV / Quads són multifuncionals, pel que fa a les seves prestacions i poden veure-se enfilant estrets, circulant sobre superfícies sorrenques, creuant rierols o travessant boscs. La lleugeresa i fiabilitat d'aquests vehicles els fan capaços de superar terrenys on altres vehicles no poden endinsar-s'hi. Un potent motor i una flexible combinació de la caixa de canvis automàtica són característiques habituals per a aquest tipus de vehicles.

## Referències

* ↑ «Quadricicle». Gran Enciclopèdia Catalana. Barcelona: Grup Enciclopèdia Catalana.

## Vegeu també

* ATV-amfibi
# Domènec Martí i Gofau

Domènec Martí i Gonfau (Mataró, 1838 - Barcelona, 1900) fou un advocat, financer i polític català, breument batlle de Barcelona de novembre de 1892 a gener de 1893.
Era sogre del magistrat Ernest Castellar i Serra. Era membre de la Societat Econòmica Barcelonesa d'Amics del País i fou president de la Secció de Ciències Morals i Polítiques de l'Ateneu Barcelonès. Políticament fou membre de la Junta del Círculo Conservador Liberal de Barcelona des de 1889. Amb aquest partit fou escollit regidor del districte de Concepció a les eleccions municipals de 1891, i fou alcalde de Barcelona durant a penes tres mesos des de novembre de 1892.

## Referències

* ↑ «Els Alcaldes de Barcelona des de 1835». Ajuntament de Barcelona. [Consulta: 15 octubre 2018].
* ↑ Cèlia Canyelles, Julià. Els governs de la ciutat de Barcelona (1875-1930). Ajuntament de Barcelona, 2013, p. 195. ISBN 978-84-9850-461-3.
# Coll del Portalet

El Portalet (també anomenat O Portalet dera Nieu en aragonès o Pourtalet en francès) és un coll de muntanya dels Pirineus centrals, que uneix els estats de França i Espanya. Està situat a 1.794 metres d'altitud, entre les valls de l'Aussau (al nord) i la de Tena (al sud). El seu nom prové del diminutiu portalet del mot en occità pòrt (coll de muntanya, pas, port...); l'apel·latiu "coll del Portalet", doncs, representa una redundància semàntica.
El Portalet connecta la vall bearnesa d'Aussau i l'aragonesa de Tena, el Departament dels Pirineus Atlàntics i la Província d'Osca respectivament. Separa també els termes municipals de Laruntz i el de Sallent de Gállego. El vessant sud del Portalet constitueix el naixement del riu Gállego, un dels principals afluents del riu Ebre. Per la seva banda, el vessant nord s'obre al circ d'Àneu, que és l'origen de la gave de Brosset. Aquest curs d'aigua es converteix en la gave d'Aussau a partir del nucli de Gabas.
La carretera que arriba fins al Portalet per la part aragonesa és l'A-136, que enllaça amb la N-260 a l'alçada de Biescas. El tram bearnès correspon a la D-934, que enllaça amb la D-918 a l'alçada de Laruntz. El pas del Portalet acostuma a estar tancat els mesos d'hivern a causa de la neu.
El Tour de França només ha passat pel portalet un cop. Va ser en l'edició del 1991, durant la 13a etapa que anava de Jaca a l'estació d'esports d'hivern de Val-Louron, que es va endur el belga Peter De Clercq.

## Referències

* ↑ Astor, Jacques. Dictionnaire des noms de famille et des noms de lieux du midi de la France (en francès). Milhau: Éditions du Beffroi, 2002, p. 622-623. ISBN 2-908123-59-2.
* ↑ «Le col du Pourtalet dans le Tour de France.» (en francès). Le dico du Tour. [Consulta: 31 gener 2019].

## Enllaços externs

* Càmera en directe al coll del Portalet. (anglès)
* Estació meteorològica del Portalet. (castellà)
# Brahmèids

Els brahmèids (Brahmaeidae) són una família de lepidòpters glossats del clade Ditrysia.

## Taxonomia

La família Brahmaeidae inclou 8 gèneres i 65 espècies:
* Acanthobrahmaea
* Brachygnatha
* Brahmaea
* Brahmaeops
* Brahmidia
* Calliprogonos
* Dactyloceras
* Spiramiopsis

## Referències

* ↑ van Nieukerken et al. «Order Lepidoptera Linnaeus, 1758. In: Zhang, Z.-Q. (Ed.) Animal biodiversity: An outline of higher-level classification and survey of taxonomic richness». Zootaxa, 2011, pàg. 212–221.
* ↑ «BioLIb - Brahmaeidae» (en anglès). [Consulta: 28 abril 2024].